procesaur/Wiki.mk huggingface dataset:
Марија Египетска

Марија Египетска е христијански светец од 5 век.
Животописот на оваа светителка го напишал Софрониј Ерусалимски.
Според христијаните некој јеромонах, старецот Зосим, се оддалечил еднаш во Чесниот Пост во задјорданската пустина на дваесет дена одење. Одеднаш здогледал едно човечко битие, со суво, голо тело и со коса бела како снег, коe се пушти да бега од очите на Зосим. Старецот долго трчал, додека тоа битие не прилегнало во еден поток и не викнало: “''Авва Зосиме, опрости ми заради Господа, не можам да ти се обратам, оти сум жена гола''!” Тогаш Зосим ѝ ја дофрлил својата горна мантија (расото); таа се загрнала и му се јавила. Старецот бил уплашен слушнувајќи го своето име од устата на непознатата жена. По неговото долго настојување, жената му го раскажала своето житие.
Марија е родена во Египет и од својата дванаесетта година почнала да живее развратно во Александрија, и во разврат поминала полни 17 години. Пристигнувајќи во светиот град Ерусалим, сакала и таа да влезе во црквата да му се поклони на Чесниот Крст, но некоја невидлива сила ја задржувала и не ѝ давала да влезе. Во голем страв таа погледнала во иконата на Пресветата Богородица во припратата и ѝ се молела да ѝ допушти да влезе и да го целива Чесниот Крст, исповедувајќи ја грешноста и нечистотата своја, и ветувајќи дека потоа ќе отиде таму каде што Светата Пречиста ќе ја упати. Тогаш ѝ било
допуштено да влезе во црквата. Откако го целивала Крстот, излегла повторно во припратата пред иконата и ѝ благодарила на Богородица, но во тој миг чула глас: “''Ако го преминеш Јордан, ќе најдеш добар мир''!”
Таа веднаш купила три леба и тргнала за Јордан каде што пристигнала истата вечер. Утредента се причестила во манастирот на св. Јован и ја преминала реката. Во пустината проживеала цели 48 години, во преголеми маки, во страв, во борба со страсните помисли, како и со диви ѕверови. се хранела со зелје. Потоа, кога стоела на молитва, Зосим ја видел како стои воздигната во воздухот.Таа го замолила идната година да ѝ донесе од светите Дарови на брегот на Јордан, а таа ќе дојде да се причести. Идната година Зосим дошол со светите Дарови навечер, на брегот на Јордан, но се чудел како светителката ќе го премине Јордан. Во тој момент видел на месечината дека таа дошла крај реката, ја прекрстила реката и тргнала по водата како по суво. Кога ја причестил, таа го замолила
идната година да дојде во истиот поток каде што првпат се виделе. Зосим отишол и го нашол нејзиното тело мртво на тоа место, а над главата на песокот било напишано: “''Погреби го, авва Зосиме, на ова место телото на смирената Марија, предај го правот на прав, се претставив на 1 април во самата ноќ на спасоносното Христово страдање по причестувањето со божествените тајни''”.
Православната црква нејзиниот ден го чествува на 1 април.
Давид де ла Фуенте

Давид де ла Фуенте Расилја (|David de la Fuente Rasilla; р. во Реиноса, Кантабрија) — шпански професионален друмски велосипедист, кој вози за професионалната континентална екипа , напуштајќи ја по сезоната 2012. Де ла Фуенте водел во планинскиот пласман на Тур де Франс 2006 повеќе етапи, добивајќи ја точкестата маичка на етапата 2 и потоа повторно на етапата 11, сè додека Михаел Расмусен не го презел водството во натпреварувањето. Поради неговите бројни напади, Де ла Фуенте бил награден со наградата за борбеност.
1 Достигнувања
;2005
: 3. Трофео Калвија
;2006
: 56. Краен пласман Тур де Франс
::Краен пласман Награда за борбеност
::Етапи 2 и 11 награда за борбеност
;2007
: 1. ГП Лодио
: 1. Планински пласман Волта а ла Комунитат Валенсијана
;2008
: 1. Етапа 2 Трка околу Германија
;2009
: 1. ГП Мигел Индураин
;2011
: 35. Краен пласман Вуелта а Еспања
::3. Етапа 14
;2012
: 65. Краен пласман Вуелта а Еспања
::4. Етапа 15
::2. Планински пласман
;2013
: 1. Етапа 2 Трка околу езерото Кингхај
Намонуито

Намонуито, или Намонвејто, Вејтоили Магур, е најголем атол во Микронезија. Атолот е дел од Каролинските Острови и има вкупна површина од 2267 км<sup>2</sup>.
1 Географија
Атолот се наоѓа во северозападниот дел на сојузната држава Чук во Микронезија и е оддалечен 170 км од лагуната Трук. Атолот има триаголна форма. Вкупното население на атолот е 1.341 жител според пописот од 2000 година. На атолот се наоѓаат пет од 40-те општини во државата.
2 Општини
Сателитска снимка на атолот.
општина, друго име, површинакм<sup>2</sup>, население(попис2000), местоположба, острови, координати
Оноун, Улул, 2.54, 598, југозапад, Улул
Пихеррарх, Писарас, 0.80, 227, југоисток, ВабоноруПисарасПиелималВелтот,
Унану, Онари, 0.26, 178, североисток, ОнариБихофБехилиперАмуртриде,
Оноу, Оно, 0.31, 182, североисток, Оно
Макур, Магур, 0.47, 156, север, МагурМагерерик,
Намонуито, Магурски Острови, 4.38, 1,341
3 Поврзано
* Чук
* Микронезија
Мелитон Сардиски

Мелитон Сардиски е христијански светец од 2 век и епископ на Сард.
Владеејќи со голема ученост, тој се трудел да ги собере сите книги на Светото писмо во еден кодекс. Освен тоа, го бранел христијанството пред незнабожците. Така, околу 170 година патувал во Рим и му поднесол на царот Марко Аурелиј една писмена апологија (одбрана) на верата и христијанската црква.
Православната црква нејзиниот ден го чествува на 1 април.
Тит Чудотворец

Тит Чудотворец е христијански светец од 9 век.
Според христијаните од млади години отишол во манастир и се замонашил. Низ голема трпеливост ги стекнал дветe основни добродетели: смирението и послушноста, и во овиe добродетели ги надминл “''не само браќата, туку и сите луѓe''”. Во времето на иконоборската ерес застанал на страната на црквата.
Православната црква нејзиниот ден го чествува на 2 април.
Мајсен (округ)

Мајсен (|Meißen) — округ во Саксонија, Германија. Тој се граничи со (од север надесно) покраината Бранденбург, округот Бауцен, урбаниот округ Дрезден, окрузите Саксонска Швајцарија-Источни Рудни Планини, Средна Саксонија и Северна Саксонија.
1 Историја
Округот потекнува од Амт Мајсен (''Amt Meißen''), кој бил првпат споменат во 1334 година. Округот бил владеен од Ветинската династија. Грофовите од Мајсен создале административна единица (''Amt'') во век. Во 1835 година, Амтот бил претворен во ''Amtshauptmannschaft'', со област на моменталниот округ покриен од ''Amtshauptmannschaften'' Мајсен, Дрезден и Гросенхајн. Во 1939 година, овие биле преименувани во окрузи (''Landkreise''). Во административната реформа од 1952 година, неколку општини биле преместени во окрузите Фрајберг и Дебелн. Во 1990, старите окружни граници биле вратени, а во 1996 биле додадени делови на Дрезден-Ланд. Во август 2008, округот Риза-Гросенхајн бил додаден на денешниот округ, со што ја добил и моменталната големина.
2 Географија
Главна река во округот е Елба, која исто така тече низ градот Мајсен.
3 Грб
Грбот прикажува лав, симбол на грофовите од Мајсен. Грбот бил донесен на 16 ноември 1992 година и повторно со едно проширување на 20 февруари 1997 година. Тој е идентичен со тој на Фландрија.
4 Градови и општини
Градови, Општини
Оролук (остров)

Оролук е едно од островчињата од кои е составен атолот Оролук. Островот е дел од сојузната држава Понпеј во Микронезија. Моментално островот не е населен и има 0.13 км<sup>2</sup>. Главно занимање на луѓето кои порано живееле на островот било земјоделството и риболовството.
1 Поврзано
* Оролук (атол)
* Понпеј
* Микронезија
Ален Ајверсон

Ален Изаил Ајверсон е поранешен професионален американски кошаркар кој игра на позицијата бек. Тој учел во средното училиште Бетел и истовремено играл два спортови. Тој во една иста година ја освоил наградата мајдобар играч на годината во спортовите кошарка и американски фудбал која ја доделувала неговото училиште. После средно училиште Ајверсон се запишал на универзитетот во Џорџтаун каде учел две години и каде го поставил рекордот за најдобар процент на бодови во кариерата (23.0 по натпревар) и ја освоил наградата Дефанзивен играч на годината во две години последователно.
После 2 успешни години на факултетот Џорџтаун тој бил спремен за НБА драфтот одржан во 1996 г. и беше избран од страна на Филаделфија Севентисиксерс како прв пик. Тој беше избран за НБА дебитант на годината во сезоната 1996-97. Ајверсон има станато Ол-Стар единаесет пати и ја освоил наградата МВП на Ол-стар мечевите во 2001 и 2005.
Го има освоено признанието најдобар поентер во сезоните 1998-99, 2000-01, 2001-02 и 2004-05. Неговиот процент на бодови по натпревар во регуларниот дел од сезоната изнесува 26.7 бода по натпревар со што се рангира на 6-то место на сите времиња, a неговиот процент на бодови по натревар во плејофот изнесува 29.7 бода по натпревар што е втор процент на најмногу бодови по натрпевар зад првиот на Мајкл Џордан. Ајверсон исто така беше и МВП на регуларниот дел во сезоната 2000-01 и истата година го водеше својот тим до НБА финалето, каде Филаделфија загубија од ЛА Лејкерс. Ајверсон играше за кошаркарската репрезентација на САД на Олимписките игри 2004, освојувајки бронзен медал. Тој исто така има играно и за Денвер Нагетс, Детроит Пистонс и за Мемфис Гризлис, пред да се врати во Филаделфија Севентисиксерс во сезоната 2009-10.
Според ЕСПН, Ајверсон во 2008 беше избран за 5-от најдобар бек во историјата на НБА.
Минто (гребен)

Минто е гребен кој е во голем дел под вода. Гребенот е дел од сојузната држава Понпеј во Микронезија
1 Опис
Во средината на гребенот Миното има лагуна која е од 25 до 30 км<sup>2</sup>. Има неколку влезови за бродови во лагуната во јужната страна. Гребенот е најзападна и најсеверна територија на Понпеј. Најблизок атол е Оролук кој се наоѓа 93 км југоисточно. Во северниот дел на гребенот има песочен насип кој се издига на 1.8 метри. Гребенот е дел од општина Оролук.
2 Поврзано
*Понпеј
* Микронезија
Оролук (атол)

Оролук е атол во сојузната држава Понпеј во Микронезија.
1 Опис
Оролук се протега на површина долга 32 км и со просечна широчина од 20 км. Лагуната зафаќа околу 420 км<sup>2</sup>. Низ годините поради тајфуни голем број островчиња и песочни насипи во источниот дел на атолот биле потопени. Денес само островот Оролук е останат. Во Оролук има само од 8 до 10 жители. Тие се снабдени со намирници секои 6 месеци.
2 Општина
Оролук е општината која го опфаќа атолот и гребенот Минто.
Сокехс (остров)

Сокехс е мал остров во северниот дел на сојузната држава Понпеј во Микронезија. Островот е поврзан со островот Понпеј.
На островот се наоѓа „карпата Сокехс“, најпозната географска одлика на Микронезија. На местото се одвил Сокехскиот бунт. Жителите на островот во октомври 1910 година се побуниле против Германското Царство, која владеела со Микронезија. Бунтот бил задушен во 1911 година и биле протерани 15 бунтовници и преселени неколку стотици жители во Палау. Островот е дел од општината Сокехс.
1 Поврзано
* Понпеј
* Микронезија
Темвен

Темвен е мал остров во сојузната држава Понпеј во Микронезија. Островот се наоѓа во близина на јужниот брег на Понпеј. Островот е познат по рушевините од градот Нан Мадол.
1 Поврзано
* Нан Мадол
* Понпеј
* Микронезија
Сењавинови Острови

Сењавиновите Острови се островска група во Микронезија. Островите ги опфаќаат главниот остров Понпеј и атолите Ант и Пакин.
1 Историја
За Европејците островите ги открил Педро Фернандес де Кирос. Во 1828 рускиот морепловец Фјодор Литке ги именувал островите во чест на Дмитриј Сењавин.
2 Поврзано
* Понпеј
* Микронезија
Претседател на Малави

Еве список на претседателите на Малави од 1964 наваму.
(закосените букви означуваат ''де факто'' продолжение на функцијата)
Во служба, Портрет, Име, Белешки
Малави
6 јули 1964 - 6 јули 1966, Her Majesty Кралица Елизабета II''застапена преку:-''
6 јули 1964 - 6 јули 1966, Глин Смолвуд Џонс, гернерален гувернер
Во служба, Портрет, Име, Партија, Белешки
Република Малави
6 јули 1966 - 21 мај 1994, Хејстингс Банда, претседател, MCP
21 мај 1994 - 24 мај 2004, Бакили Мулузи, претседател, UDF
24 мај 2004 - 6 април 2012, Бингу ва Мутарика, претседател, UDF/DPP, починал во служба
7 април 2012 -2014, Џојс Банда, претседател, PP, ♀ прва жена на оваа функција
1 Партиска припадност
*MCP - Конгресна партија на Малави
*UDF - Обединет демократски фронт
*DPP - Демократска прогресивна партија
*PP - Народна партија
2 Поврзано
* Њасаленд
* Политика на Малави
* Историја на Малави
Филип Георгиевски

Филип Георгиевски — македонски поет и прозаист. Досега ги објавил стихозбирките:
''„Ново Видение” (2010),''''„Чудодејствија” (2011)''''„Под стреите на темнината” (2011),''''„Соголување“ (2012) ,''''„Оросница“ (2015),''''„Песни за љубовта и смртта “ (2016)''
Роман: „Стриптиз на душата“ (2024)
Роман: „С(удба)та“ (2025)
сите во издание на „Бата пресс милениум”. Член е на Друштвото на писателите на Македонија од 2013 година.
Себастјен Тиржо

Себастјен Тиржо (|Sébastien Turgot; р. ) — француски друмски велосипедист, кој вози за аматерската екипа УС Сен-Ерблен. Бил професионален возач од 2008 до 2016 година.
Неговиот најголем резултат бил на третото место на Париз-Тур 2008, откако водел во последните 100 метри, но бил победен од Филип Жилбер од и Јан Кујкс од . Неговото трето место не било очекувано од никого, но тоа било потврда на неговите способности, како што ги покажал на бројните француски национални велодромки првенства.
Во 2012, Тиржо бил второпласиран на една од најпрестижните трки во велосипедизмот, Париз-Рубе.
Тиржо го напуштил на крајот на сезоната 2013 и му се приклучил на за сезоната 2014.
1 Достигнувања
;2007
: 1. Краен пласман Три дена Воклис
: 1. Етапа 4 Тур де Бретан
;2008
: 3. Париз-Тур
: 3. ГП де ла Сом
;2010
: 1. Етапа 2 Три дена де Пане
;2012
: 2. Париз-Рубе
;2013
: 8. Трка околу Фландрија
: 9. Ла Руе Туранжел
: 10. Париз-Рубе
: 10. Е3 Харелбеке
;2014
: 3. Шоле-По де Лоара
: 7. Тро-Бро Леон
;2015
: 5. Гран при Пино Черами
: 9. Краен пласман Тур де Валони
1.1 Распоред на резултатите на големите трки
Голема трка, 2010, 2011, 2012, 2013, 2014, 2015, 2016
Џиро, —, —, —, —, —, —, —
Тур, 113, 130, —, —, —, —, —
Вуелта, —, —, —, —, 154, —, —
СО = се откажал; — = не учествувал
Викторија Гаго

Викторија Гаго (вистинско име Климентина Голабоска - Савевска; родена во , ) — македонска писателка.
1 Животопис
Гаго е родена како Климентина Голабоска на 4 август 1951 година во Струга. Пишувала под името на својата баба по татко. Дипломирала право на Универзитетот „Кирил и Методиј“ во Скопје. По завршувањето на студиите, таа се вработила во Основниот суд Струга и работела како судија, почнувајќи од 1986 година. Првиот нејзин роман бил „''Сатурн се враќа''“, која го објавила летото 2001. Вториот нејзин роман „''Допир до вистината''“ бил објавен во 2003 година. Со првите два романа, таа конкурирала за наградата за роман на годината за 2001 и 2003 година, што ја доделувал весникот „''Утрински весник''“.
Косвиг (Саксонија)

Косвиг (|Coswig) — град во округот Мајсен, во сојузната покраина Саксонија, Германија. Се наоѓа на десниот брег на реката Елба, околу 9 километри југоисточно од Мајсен и 13 километри северозападно од Дрезден.
Во градот може да се дојде од Дрезден со трамвајската линија 4 или со линијата С1 од Дрезден и Мајсен преку Дрезденската С-Железница.
Едвард Мајбриџ

Едвард Џ. Мајбриџ (|Eadweard J. Muybridge; ) (9 април 1830 – 8 мај 1904) бил англиски фотограф кој поминал голем дел од својот живот во САД. Познат е по неговата пионерска работа на животински движења, за што користел неколку фотоапарати и неговиот зоопраксископ, направа за проектирање движечки слики, што е претходник на филмската лента.
Во младоста во Сан Франциско, Мајбриџ станал познат поради неговите пејзажи. Во 1874 тој го застрелал и убил Хери Леркинс, љубовник на неговата жена.
Данил Перејаславски

Данил Перејаславски е христијански светец од 16 век.
Според христијаните, како посебен подвиг ја имал грижата за мртовците. Кога и да слушнел дека се нашол некој замрзнат или на друг начин умртвен, тој ќе побрзал пристојно да го погреба и за него на Бога да се помоли. Мирно завршил во 1540 година.
Православната црква нејзиниот ден го чествува на 7 април.
Нил Сорски

Нил Сорски е христијански светец од 16 век.
Еден од великите отци на руската црква. Основател e на скитскиот монашки живот во Русија. Починал во 1508 година. Моштите му почиваат во Сорскиот манастир. Неговиот Устав на скитски живот претставува духовнo и практичнo делo од прв ред.
Православната црква нејзиниот ден го чествува на 7 април.
Париз-Рубе 2012

Париз-Рубе 2012 било 110. издание на еднодневната велосипедска трка Париз-Рубе, често позната како ''Пеколот на Северот''. Била одржана на 8 април 2012 на растојание од 257,5 километри и била десетта трка во сезоната 2012 на Светската турнеја.
Возачот на Том Бонен ја освоил трката по четврти пат со што го изедначил рекордот, откако направил бегство од групата со колегата Ники Терпстра на околу 50 километри до целта; потоа Терпстра не го издржал темпото на Бонен, со што Бонен продолжил сам до победа во Рубе со предност од околу една и пол минути. Второто место било одредено со спринтерска завршница од возачот на Себастјен Тиржо, само неколку сантиметри пред Алесандро Балан од .
1 Екипи
Возачи од 25 екипи земале дел од Париз-Рубе 2012. Тие биле:
width = 50%
Екипи за Париз-Рубе
******************
Дополнителни покани
*******
2 Резултати
, Возач, Екипи, Време
1, 5ч 55' 22"
2, + 1' 39"
3, + 1' 39"
4, + 1' 39"
5, + 1' 39"
6, + 1' 43"
7, + 3' 31"
8, + 3' 31"
9, + 3' 31"
10, + 3' 31"
БРИКС

БРИКС (англ. ''BRICS'') — меѓународна политичка организација на водечките сили во развој и наследник на претходната организација БРИК, укината со вклучувањето на Јужноафриканската Република (ЈАР) во 2010. Сегашните пет земји-членки се Бразил, Русија, Индија, Кина и ЈАР (''BRICS'' = ''Brazil'', ''Russia'', ''India'', ''China'' и ''South Africa''). Со исклучок на Русија, членките на БРИКС се земји во развој што се сметаат за нови сили поради нивните големи стопанства и значајно влијание во регионалните и меѓународните случувања. Во нив живее речиси една половина од светското население, со збирен БДП од 13,6 трилиони долари, и заедно имаат надворешни резерви од 4 трилиони долари.
Претседателот на Кина Ху Ѓинтао изјавил дека земјите од БРИКС се бранители и застапници на земјите во развој и поборници за мир светот. Меѓутоа, некои аналитичари велат дека постојат и знајачни спорни теми во рамките на организацијата, особено несогласувањата помеѓу Кина и Индија за статусот на Тибет.<ref> - ''Asia Times", 2 април 2012
1 Историја
Во септември 2006, шефовите на дипломатиите на првичните четири членки на БРИК (Бразил, Русија, Индија и Кина) се состанале во Њујорк, започнувајќи низа средби на високо ниво. Како целина, членките на организацијата за првпат се состанале на 16 мај 2008 во Екатеринбург, Русија.
2 Самити на БРИКС
Групата одржува годишен самит секоја година од 2009 наваму. Пред приклучувањето на ЈАР, БРИК одржале два самита: во 2009 и 2010 г. Првиот самит на петчлената група БРИК е одржан во 2011, проследен од најновиот, одржан на 29 март 2012 во Индија.
Самит, Учеснички, Датум, Домаќин, Државник-домаќин, Град
I, БРИК, 16 јуни 2009, Русија, Димитриј Медведев, Екатеринбург
II, БРИК, 16 април 2010, Бразил, Луиз Игнасио Лула да Силва, Бразилија
III, БРИКС, 14 април 2011, Кина, Ху Ѓинтао, Санја
IV, БРИКС, 29 март 2012, Индија, Манмохан Синг, Њу Делхи
V, БРИКС, 2013, ЈАР, Џејкоб Зума, ''сн''
3 Земји-членки
Еве табела со земјите-членки на БРИКС, нивните водачи, министери за финансии и гувернери на централните банки. Дадени се и податоци за бруто-домашниот производ (БДП) и индексот на човековиот развој (ИЧР) на секоја членка.
Членка, Водач, Мининстер за финансии, Гувернер на централната банка, БДП/жит во 2011(ном·ПКМ)$USD<ref, ИЧР во 2011
Бразил, Претседател, Дилма Русев, Министер за финансии, Гвидо Мантега, Александре Томбини, 12.916, 11.845, 0,718
Русија, Претседател, Владимир Путин, Министер за финансии, Антон Силуанов, Сергеј Игнатјев, 13.235, 16.687, 0,755
Индија, Премиер, Манмохан Синг, Министер за финансии, Пранаб Мукерџи, Дувури Субарао, 1.527, 3.703, 0,547
Кина, Претседател, Ху Ѓинтао, Министер за финансии, Сјие Сјижен, Џоу Сјаочуан, 5.183, 8.394, 0,687
ЈАР, Претседател, Џејкоб Зума, Министер за финансии, Правин Гордан, Гил Маркус, 8.342, 10.977, 0,619
4 Поврзано
*Г-20
*Група 77
Честички во македонскиот јазик

Честички во македонскиот јазик — една од зборовните групи во јазикот. Честичките се познати и под името „партикули“ или „честички“. Оваа зборовна група е класифицирана како дел од неменливите зборови. Основната употреба на честичките е истакнување на други зборови или значењето на реченицата и тие служат да се образуваат некои граматички форми.
1 Употреба
Според Конески, честичките се користат за истакнување на зборови или значења на речениците, но и за определување на различни видови, како што се посочување, негирање, прашување и слично. Во поголемиот дел тие се јавуваат и како прилози и како сврзници, но нивната функција е подруга . Бојковска наведува дека за тврдење се користи честичката „да“, за одрекување честичките „не“, „ниту“ или „ни“, за прашување честичките „дали“, „ли“, „зар“, „нели“ и за заповед честичките „да“, „нека“ и така натаму .
2 Поделба
Во поглед на функцијата на честичките за истакнување некои зборови и значења на реченици во исказот, честичките можат да се поделат во следните подгрупи:
* честички за засилување или истакнување
:„дури“, „просто“, „барем“, „само“, „сè“, „туку“, „и“ и „пак“
* честички за изделување
:„само“, „единствено“, „уште“ и „исклучиво“
* честички за присоединување
:„исто“, „исто така“, „такуѓере“, „притоа“, „уште“ и „сè“
* честички за количество
: „речиси“, „скоро“, „прибер“, „токму“, „точно“, „рамно“, „таман“ и „одвај“
* честички за определување
: „баш“, „имено“ и „токму“
* честички за неопределеност
: „−годе“, „−било“, „− да е“ - овие не се самостојни, туку се спојуваат со одредени зборови (пр. ''кој-годе, кој да е'', итн.)
* честички за посочување
:„еве“, „ене“, „ете“, „на“, „ја“, „јале“ - честичките „ја“ и „јале“ се почести во употреба.
*честички за одрекување
:„не“, „ниту“, „нити“ и „ни“
* честички за прашања
: „ли“, „дали“, „зар“, „али“ и „нели“ - честичката „зар“ има модално значење (чудење), а честичката „али“ е ретка во употреба.
* честички за заповед
:„ајде“, „да“ и „нека“ - овие имаат модално значење (давање наредби и желби)
3 Примери
Конески и Бојковска ги даваат следните пример за некои од честичките во македонскиот јазик:
* „Баш тоа сакав да ти го кажам.“ - определеност
* „Само него го познава.“ - изделување
* „Петре исто така не беше дојден.“ - присоединување
* „За еден месец продале едвај сто тони никел.“ - количество
* „Ете ти ги гостите.“ - посочување
* „Ни јале, ни пиле.“ - негација
4 Користена литература
##
5 Поврзано
* Македонска граматика
* Морфологија на македонскиот јазик
* Зборовни групи во македонскиот јазик
Наувалде

Наувалде (|Nauwalde) — село и поранешна општина во округот Мајсен, во Саксонија, Германија. Од 1 јануари 2013 година е дел од градот Гредиц.
Следниве села припаѓаат на Наувалде: Ниска, Швајнфурт и Шпансберг.
Вајсиг на Рашиц

Вајсиг на Рашиц (|Weißig am Raschütz) — село и поранешна општина во округот Мајсен, во сојузната покраина Саксонија, Германија. Од 1 јануари 2012 година била припоена кон општината Лампертсвалде.
1 Општински единици
Вајсиг на Рашиц ги вклучува следниве единици:
* Блохвиц
* Бресниц
* Елсниц-Нигерода
Андреас Вајман

Андреас "Енди" Вајман (роден на 5 август 1991 година во Виена) — австриски фудбалер, напаѓач на Бристол Сити.
1 Клупска кариера
1.1 Рапид Виена
Вајман ја започна својата кариера во родниот град во клубот на Рапид Виена, приклучувајќи се кај нив на тринаесет години. Тој останал таму за три години, пред да потпише за англискиот клуб од Премиер лигата, Астон Вила. Тој вели дека тој сè уште го носи Рапид во своето срце.
1.2 Астон Вила
1.2.1 Рана кариера и заемот во Ватфорд
Вајман беше претставени на клубот за време на Пис купот во 2009 година против Јувентус, Атланте и Порто. Како ветувачки напаѓач беше важна фигура во резервниот тим на Астон Вила, особено во сезоната 2009-10 кога тој ја пополнува празнината што ја остави Нејтн Делфоунесо каде тој ја завршил сезоната како резерви Јужна Лигата најдобар стрелец со девет гола во Јужната конференција на Премиер лигата за резервни тимови.
По импресивните перформанси во резервите, Вајман потпиша продолжување на договорот, кој го врзува за клубот до јуни 2012.
На 14 август 2010 тој го прави своето деби за првиот тим на Вила во мечот со Вест Хем Јунајтед кога се појавува како замена на местото на Ешли Јанг во 86-тата минута. Во јануарскиот преоден рок тој замина во Вотфорд на позајмица до крајот од сезоната.
1.2.2 Враќање во Астон Вила и пробив во првиот тим
Пред почетокот на новата сезона 2011-2012 тој се врати во Вила за пред-сезонски натпревари и одигра еден официјален меч во второто коло на Лига купот против Херефорд. Во мечот влезе како замена на местото на Дарен Бент. На 26 август тој го продолжи својот договор со клубот до 2014-тата година. И покрај тоа од клубот решаваат дека најдобро ќе биде тој да собере уште малку искуство пред да заигра за првиот тим го праќаат одново на позајмица, по вторпат во Вотфорд.
Само еден месец подоцна на 23 септември тој се враќа во својот матичен тим поради проблеми со повредени играчи од нападот. Тој се враќа пред мечот со КПР. По добрите игри за резервистите и на позајмиците, навивачите бараат од менаџерот Алекс МекКлиш Вајман да биде замена за повредениот Дарен Бент, кој мора да го пропушти остатокот од сезоната.
На 10 март 2012 година, откако влезе како замена за Шарл Н'Зогбија, Вајман го постигна својот прв гол за Вила во 92-та минута, носејќи му водство и победа на тимот од 1-0 над Фулам. Голот произлегува по шутот на Гери Гарднер, а Вајман реагираше најбрзо на одбиената топка за да го постигне винерот и да стане инстант фаворит на навивачите.
На 9 април 2012 тој постигна гол и против Стоук Сити во 32-ата минута за да ја доведе Вила во водство од 1-0, но накрајот мечот заврши нерешено 1-1.
2 Титули
2.1 Астон Вила
*Премиер Резервна Лига-Југ : 2009-10
*Пис Куп : 2009
Морицбург

Морицбург (|Moritzburg) — општина во округот Мајсен во Саксонија, Германија, помеѓу Мајсен, како поранешен центар на Саксонија и денешниот главен град Дрезден. Тој е најпознат по неговиот барокен замок, Замок Морицбург.
Селото станало пазар во 1675. Саксонскиот државен трезор се наоѓал во Морицбург од 1828. Во 1884 била изградената железничката линијата Радебојл-Радебург на тесен колосек, што го поврзало Морицбург со окружниот главен град Радебојл и Радебург. Германскиот сликар Кете Колвиц живеел во Риденхоф во Морицбург од 1944, па до неговата смрт на 22 април 1945 на покана на принцот Ернст Хајнрих фон Ветин. Во 1995 бил отворен мал музеј во Риденхоф.
1 Збратимени градови
* Кохем, Германија
Гредиц

Гредиц (|Gröditz) — град во округот Мајсен, во сојузната покраина Саксонија, Германија. Во текот на Втората светска војна се наоѓал подкамп на концентрациониот логор Флосенбирг. Градот се наоѓа 12 километри североисточно од Риза и 7 километри југозападно од Елстерверда.
1 Познати луѓе
* Зигфрид Рихтер (1922–2000) — претприемач, добротворец
* Клаус Замер (р. 1942) — поранешен фудбалер и тренер во Источна Германија
* Дитер Ридел (р. 1947) — поранешен фудбалер и тренер во Источна Германија
* Готфрид Зембднер — концертен пијанист
Пакински Атол

Пакинскиот Атол е мал атол кој се наоѓа северозападно од брегот на сојузната држава Понпеј во Микронезија. Заедно со атолот Ант ги сочинуваат Сењавиновите Острови. Пакин има население од 90 до 100 жители. Заедницата има традиционално водство признато под името „Сојуз на заедницата Пакин“ (''Pakin Community Association''). На Пакин има основно училиште и католичка црква. Најголем остров на атолот е Никахлап, а покрај него населени се и Паинпвел, Весетик, Мванид и Оламвин. Атолот е познат по нуркањето.
1 Поврзано
* Понпеј
* Микронезија
Риза (град)

Риза (|Riesa) — град во округот Мајсен, во сојузната покраина Саксонија, Германија. Се наоѓа на реката Елба, околу 40 километри северозападно од Дрезден.
Првиот 110 киловолтен далновод во светот бил пуштен помеѓу Риза и Лаухамер во 1912 година.
Риза има 25 метри висока железна скулптура на дабово стебло, именувано „Изворот на Елба“ (''Elbquelle''), од Јерг Имендорф. Многу жители на Риза, скулптурата ја нарекуваат „’Рѓосан даб“ (''Rostige Eiche''), бидејќи личи ‘рѓосана.
Во градот Риза има две познати цркви. Црквата Света Богородица потекнува од 1261 година, како додаток на бенедиктански манастир. Црквата Света Троица била подоцна изградена, завршена во 1897 година.
Риза е исто така позната по Erdgasarena, голема сала, која била домаќин на европското првенство во сумо-борење во октомври 2003 и светското првенство во октомври 2004.
Риза е добро познат по неговата паста, која е произведувана од Teigwaren Fabrik Riesa. Друг симбол на Риза е „Riesaer Zündhölzer“, кибритчиња кои традиционални се произведуваат тука.
Познат жител на Риза е поранешниот фудбалер Улф Кирстен. Риза има фудбалски клуб, TSV Stahl Riesa. Грбот на клубот е син и бел, како и боите на клубот.
Во текот на 1980-тите, Риза бил седиште на деветтата тенковска дивизија на советските сили во Германија.
Мечување на Летните олимписки игри 2012

Натпреварите во мечување на Летните олимписки игри 2012 во Лондон се одржаа од 28 јули до 5 август во изложбениот центар ExCeL. Натпревари во вкупно 10 дисциплини (6 поединечни, 4 екипни) ќе бидат одржани. Меѓународниот мечувалски сојуз (FIE) настојувал да воведе уште две дисциплини, но МОК изгласал да се задржат постоечките десет.
Доколку го освои првото место во поединечен флорет во женска конкуренција, Италијанката Валентина Вецали има прилика да стане четврт натпреварувач во историјата со освоени поединечни златни медали на четири последователни олимпијади.
На двете табели (една во машка и една во женска конкуренција) се прикажани десетте дисциплини. Со „(п)“ се обележани поединечните, а со „(е)“ се означени екипните натпревари:
1 Машка конкуренција
Меч (п)
Флорет (п)
Флорет (е)
Сабја (п)
Сабја (е)
2 Женска конкуренција
Меч (п)
Меч (е)
Флорет (п)
Флорет (е)
Сабја (п)
3 Квалификации
Квалификациите претежно се водат по рангирањето на FIE на 2 април 2012, со дополнителни поединечни места според 4 зонски квалификациски турнири.
Мокилски Атол

Мокилскиот Атол, или познат како Мвоанилоа, Велингтон и Дапри, е населен атол во сојузната држава Понпеј во Микронезија. Атолот е дел од Каролинските Острови.
1 Географија
Мокол се наоѓа на 153 км источно од Понпеј и околу 113 км северозападно од Пингелап. Атолот е долг 4.5 км и 2.8 км широк. Атолот е составен од три острови: Урак, Кахлап и Мантон. Лагуната има 2 км<sup>2</sup>. Вкупната површина на островите е 1.24 км<sup>2</sup>. Во 2000 година атолот има 177 жители а во 2008 147. Народот зборува на мокилски јазик, кој е сличен со понпејскиот јазик.
2 Поврзано
* Понпеј
* Микронезија
Драган Димитровски

Драган Димитровски (роден во година во Скопје) — македонски научник и универзитетски професор.
1 Животопис
Димитровски е роден во Скопје во 1934 година. Дипломирал математика на Природно-математичкиот факултет во Скопје во 1958 година, а докторирал во 1968 година на тема „''Прилог кон теоријата на обоп­штените аналитички функции''“. За асистент на ПМФ бил избран во 1960 година. Доцент станал во 1968 година, вонреден професор од 1973 година, а редовен професор од 1981 година. Бил продекан на Природно-математичкиот факултет од 1974 до 1976 година како и шеф на Институтот за математика (од 1993 до 1997 г.).
Во својата 43-годишна наставна кариера држел предавања и вежби по 14 предмети, на сите шест институти на ПМФ, за студенти од прва до четврта година. Одржувал настава и по три предмети на постдипломските студии на институтите за биологија и географија. Вовел и нови предмети: математика за биолози, математика за географи, парцијални равенки. Оформил 7 доктори на науки, 6 магистри и околу 200 дипломци - професори по математика и информатика. Организатор е на математички собири и конгреси и долго време ја водел издавачката дејност на Природно-математичкиот факултет, на Институтот за математика и на Друштвото на математичарите и физичарите на Македонија, за кои издал 40 тома публикации. Во областа на науката се занимава со диференцијални равенки и функции од комплексна променлива. Автор е на 120 научни и стручни трудови печатени во земјата и во странство, на 10 книги, од кои 6 оригинални научни монографии. Во македонската математичка средина вовел области како што се ареоларните равенки, обопштените аналитички функции, равенките на Векуа, обопштените тригонометрии, и го форсира современиот метод на итерации како многу надежен во сите видови равенки - алгебарски, диференцијални, парцијални, интегрални. Многу соработува со помлади кадри и интензивно помага во нивното научно усовршување. Во подолг период (1993-1997) ја извршуваше функцијата шеф на Институтот за математика, при што домаќински се грижеше за наставните, материјалните и техничките потреби на Институтот.
Носител е на Орден на трудот со златен венец и на две воени одликувања. Работејќи на сите шест институти на ПМФ, имал влијание врз формирањето на голем број генерации студенти на нашиот Природно-математички факултет.
Јоже Улчар

Јоже Улчар е роден во 1915 година на Блед, Словенија. Гимназија завршил во Крањ во 1934 година, а во 1938 година дипломирал со одличен успех на Филозофскиот факултет во Љубљана на групата математика. По завршените студии, работел како суплент, а потоа како гимназиски професор, во гимназиите во Мурска Собота, Струмица, Призрен, Битола и Скопје. По ослободувањето бил директор на гимназијата во Битола. При основањето на Филозофскиот факултет во Скопје во 1946 година, станал еден од првите универзитетски предавачи. Во 1954 година е избран за доцент, во 1959 за вонреден професор, а во 1964 година за редовен професор. Хабилитирал во звањето универзитетски наставник со трудот За неинцидентните страни на некои политопи. Во учебните 1963 до 1965 година бил проректор на Универзитетот Св. Кирил и Методиј. Починал во 1967 година.
Д-р Јоже Улчар потекнува од љубљанската математичка школа на професорот Јосип Племел и професорот Антон Жупанчич. По доаѓањето на Филозофскиот факултет во Скопје, тој ја презема наставата по предметите од геометриските дисциплини: аналитичка геометрија, проективна и дескриптивна (нацртна) геометрија, диференцијална геометрија, како и основи на геометријата, а го водел и курсот елементарна геометрија. Во почетокот, според укажаната потреба, држи курсеви по алгебра и диференцијално и интегрално сметање. Тој е автор на поголем број стручни и научни трудови, меѓу кои: ''Елементарно-геометриски пресликувања и групен принцип во геометријата'', ''За еднодимензионалните комплекси'', во кои доаѓа до израз неговата математичка култура, јасност и прецизност на излагањето, особини кои им ги пренесува и на своите студенти. Посебно добар е неговиот учебник ''Аналитичка геометрија со векторска алгебра'', кој е прв од таков вид со векторско излагање и кое поради својот квалитет излезе во второ, непроменето издание. Поради своето големо искуство во средношколската настава, д-р Јоже Улчар помагал многу и во стручната проблематика на средните училишта, па бил многу често ангажиран од тогашното Министерство за просвета.
Совршен и педантен стилист, наставник од највисока класа, тој ја донесе математиката од светските простори во нашата средина и ги облагороди нашите умови и срца. Досега е ненадминат предавач, дидактичар, методичар и организатор на наставата.
Далипебинау

Далипебинау е село и општина во сојузната држава Јап во Микронезија. Општината се наоѓа во западниот дел од островот, северно од меѓународниот аеродром Јап.
1 Поврзано
* Јап
* Микронезија
2 Наводи
*, retrieved December 8, 2010
Благословена да е оваа благородна земја

„Благословена да е оваа благородна земја“ (|Fatshe leno la rona, |Blessed Be This Noble Land) е химна на Боцвана. Композитор на химната е Кгалеманг Тумедиско Моцете. Химната била усвоена по независноста на државата во 1966 година.
1 Текст
цвана, англиски
left
2 Поврзано
* Боцвана
* Грб на Боцвана
* Знаме на Боцвана
Даница Перчинкова

Д-р Даница Ристова Перчинкова ( во — во ) — македонски научник и универзитетски професор.
1 Животопис
Основно училиште завршила во родното место, а гимназија учела во Кавадарци и Скопје. Матурирала во Кавадарци во 1944 година. По завршувањето на гимназијата, две години работела како учителка во околината на Кавадарци, а од 8 јуни до 1 декември 1946 година била службеник при Претседателството на Владата на НРМ. Потоа се запишала на студии како редовен студент во првата генерација на студенти на Филозофскиот факултет (група за математика). Дипломирала на 30 септември 1950 година со општ среден успех 9,25. Од 28 мај 1947 до 30 октомври 1950, била демонстратор (лаборант) при Катедрата за математика. Веднаш по дипломирањето била избрана за асистент на Катедрата за математика на Филозофскиот факултет во Скопје. Станала доцент во 1959. Докторирала во 1963 година на Природно математичкиот факултет на тема: ''„Прилог кон изучување на хомогени проблеми со сопствени вредности при обичните диференцијални равенки”''. Во 1965 станала вонреден професор, а редовен професор во 1971 година (до пензионирањето во 1975 г.). Нејзиниот хабилитационен труд, примен од факултетската управа на Филозофскиот факултет во Скопје на 28 декември 1957 година носи наслов „''Прилог кон интеграцијата на диференцијалните равенки''“, а дисертациониот труд (одбранет на 20 мај 1963 г.) има наслов „''Прилог кон изучувањето на хомогените проблеми со сопствени вредности при обичните линеарни диференцијални равенки''“. Била на студиски престои на Електротехничкиот факултет во Белград, во Институтот „Анри Поенкаре“ во Париз и на Природно-математичкиот факултет во Париз.
Како наставник држела предавања по предметите: диференцијални равенки, диференцијално и интегрално сметање, вовед во виша математика и математички семинар.
Одликувана е со орден на трудот од трет ред и орден на трудот со златен венец, а има добиено и плакети од Универзитетот „Св. Кирил и Методиј“ (1979) и ПМФ (1986 г.). Добила и повеќе повелби: по повод 30-годишниот јубилеј на ДМФАЈ, по повод 30-годишнината на ДМ НРМ и други. Во светската едиција „''Која е која од жените во светот''“ (Меѓународен биографски центар Кембриџ, Англија) е дадена нејзината куса биографија (во третот издание од 1976 г., на стр. 665 и во четвртото издание од 1978 г. на стр. 907).
Починала во Скопје, во 2002 година.
Елато

Елато е општина и корален атол во сојузната држава Јап во Микронезија. Атолот е составен од три острови и се наоѓа на околу 9 км западно од Ламотрек. Според податоците од 2000 година, на атолот живееле 96 жители.
1 Географија
Атолот има должина од околу 14 км и широчина од околу 2 км. Северниот дел од атолот, кој се вика Елато, има две лагуни и три островчиња. Јужниот дел се вика Ламолиор и има две островчиња. Вкупната површина на копното е 0.526 км<sup>2</sup>. Административно, атолот Олимарао е дел од Елато.
2 Наводи
*''Columbia Gazeteer of the World''. Vol. 1, p. 900
3 Поврзано
* Јап
* Микронезија
Еаурипик

Еаурипик е корален атол и општина составена од три острови. Атолот се наоѓа во западните Каролински Острови и е дел од сојузната држава Јап во Микронезија. Атолот има вкупна површина од 23.6 хектари, а лагуната има 5.921 км<sup>2</sup>. Сите острови се покриени со кокосови палми. На атолот имало пет острови, но два биле потопени по појавата на тајфуни во 1970-те. Атолот се наоѓа на околу 108 км југозападно од Волеај.
Еаурипик има население од 113 жители според податоците од 2000 година. Голем дел од жителите се со привремен престој на Јап.
1 Наводи
*''Columbia Gazeteer of the World''. Vol. 1, p. 900
2 Поврзано
* Јап
* Микронезија
Лука Модриќ

Лука Модриќ (хрватски: ''Luka Modrić'', во ) — хрватски фудбалер, играч од средниот ред на Милан и на хрватската репрезентација.
1 Кариера
1.1 Клупска кариера
Фудбалската кариера ја започнал во младите категории на фудбалскиот клуб Задар, а во 2000 година се преселил во Динамо каде, преку позајмиците во Зрињски од Мостар и Интер од Запрешиќ, се изборил за место во првите единаесет на загрепските сини. Со Динамо освоил три титули по ред државен првак во 2006, 2007 и 2008 и две титули победник на Купот на Хрватска во 2007 и 2008 година. На тоа придодал и еден освоен Суперкуп во 2006 година. Исто така тој бил добитник на наградата ''Спортски новости'' за најдобар играч на Првата Хрватска фудбалска лига, која му била доделена во 2008 година. Добитник бил и на наградата за најголема надеж на хрватскиот фудбал која му била доделена на 21 декември 2004 од страна на весникот ''Вечерњи лист''.
На 15 мај 2008, Модриќ потпишал за англискиот премиерлигаш Тотенхем за сума од 16,5 милиони фунти, со што го изедначил рекордниот износ на трансфер-сума која оваа екипа ја има платено за еден играч, претходно тоа бил напаѓачот Дарен Бент. Иако веднаш по доаѓањето во клубот од Лондон не ги покажал своите квалитети и не играл толку добро, по смената на менаџерската позиција и доаѓањето на Хари Реднап, Модриќ станал клучен играч за својата екипа и постојан стартер во почетната постава на „''Петлите''“. Првиот значаен успех со лондонскиот клуб го направил веќе во својата прва сезона кога Тотенхем стигнал до финалето на Лига купот, но таму загубиле на пенали од Челси.
На 27 август 2012, се преселил во Реал Мадрид за 30 милиони фунти, потпишувајќи петгодишен договор со „''Кралскиот клуб''“. Своето деби го направил во реваншот од Суперкупот на Шпанија против Барселона, влегувајќи во 83-тата минута на местото на Месут Езил. Реал Мадрид го освоил Суперкупот, а Модриќ го освоил својот прв трофеј со новиот клуб, само 36 часа по потпишувањето на договорот.
1.2 Репрезентативна кариера
За хрватската фудбалска репрезентација настапил на Светското првенство 2006-тата во Германија и на Европското 2008 година во Австрија и Швајцарија. Со одличнитe игри во националниот дрес го заслужува епитетот за најважен игра на селекторот Славен Билиќ.
2 Титули
2.1 Динамо Загреб
*Прва ХНЛ (3) : 2005-06, 2006-2007 , 2007-2008
*Хрватски Куп (2) : 2007, 2008
*Суперкуп на Хрватска (1) : 2006
2.2 Реал Мадрид
* Лига на шампиони (2) : 2013-2014, 2015-2016 2017-2018 2018-2019 2021-2022
* Суперкуп на УЕФА (1) : 2014
* Светско клупско првенство (1) : 2014
* Куп на Шпанија (1) : 2013-2014
* Суперкуп на Шпанија (1) : 2012
Сапвуахфук

Сапвуахфук или порано познат како Нгатик е атол во сојузната држава Понпеј во Микронезија.
1 Историја
Европејците слушнале за атолот во 1773 година кога Фелипе Томпсон пристигнал на атолот. Атолот е познат по Масакрот на Нгатик од 1837 година.
2 Географија
Атолот се наоѓа на 150 км југозападно од Понпеј. Атолот е составен од 10 островчиња и корален гребен. Најголем остров на атолот е Нгатик во западниот дел од атолот. Атолот е долг 22.5 километри и широк 9.6 км. Лагуната има 78.56 км<sup>2</sup>. Нгатик е единствен населен остров на атолот.
Островите на атолот се:
остров површинакм<sup>2</sup> местоположба
Нгатик, 0.906, запад
Пејна, 0.206, север
Биген Каракар, 0.025, североисток
Јируп, 0.023, исток
Биген Келанг, 0.047, исток
Пикепе, 0.009, исток
Декехман, 0.009, исток
Ват, 0,281, исток
Пикенметков, 0.006, југоисток
Уаталук, 0.039, југ
Сапвуахфук, 1.551, корален гребен
3 Наводи
Тауша

Тауша (|Tauscha) — поранешна општина во округот Мајсен, во Саксонија, Германија. Од 1 јануари 2016 година претставува дел од општината Тиндорф.
1 Општински единици
Тауша ги вклучува следниве единици:
* Добра
* Клајнаундорф
* Виршниц
* Чорна
Радебург

Радебург (|Radeburg) — град во округот Мајсен, во сојузната покраина Саксонија, Германија. Се наоѓа 19 километри источно од Мајсен и 18 километри северно од Дрезден. Главна туристичка знаменитост е железничката линија на тесен колосек Радебојл-Радебург, кој ги поврзува Радебург и Радебојл, преку Морицбург. Сликарот и илустратор Хајнрих Циле е роден во Радебург.
Фаис

Фаис е општина и корален остров во сојузната држава Јап во Микронезија. Островот се наоѓа на околу 87 км источно од Улити и 251 км североисточно од Јап. Според податоците од 2000 година, островот има население од 215 жители.
1 Географија
Островот има овална форма. Највисоката точка е 18 метри надморска височина. Околу островот има корален гребен. Островот има вкупна површина од 2.6 км<sup>2</sup>.
2 Поврзано
* Јап
* Микронезија
3 Наводи
* Dunmore, John (1992); ''Who's Who in Pacific Navigation'', Australia:Melbourne University Press, ISBN 052284488X
Носен

Носен (|Nossen) — град во округот Мајсен, во сојузната покраина Саксонија, Германија. Се наоѓа 80 километри југоисточно од Лајпциг. Главна знаменитост е големиот ренесансен замок. Во негова близина се спојуваат двата автопати, А14 и А4.
1 Историја
Во текот на Втората светска војна, постоел подкамп на концентрациониот логор Флосенбирг.
Пристевиц

Пристевиц (|Priestewitz) — општина во округот Мајсен, во Саксонија, Германија.
1 Општински единици
Пристевиц ги вклучува следниве единици:
* Алтлајс
* Базелиц
* Баслиц
* Блатерслебен
* Бела
* Дешиц
* Геферниц
* Гајслиц
* Кмелен
* Котевиц
* Лаубах
* Ленц
* Медесен
* Наулајс
* Писковиц
* Поршиц
* Штауда
* Штрибен
* Вантевиц
* Цотевиц
Вајнбела

Вајнбела (|Weinböhla) — општина во округот Мајсен, во Саксонија, Германија. Се наоѓа на 7 километри источно од Мајсен и 17 километри северозападно од Дрезден.
До општината може да се дојде од Дрезден со трамвајската линија 4 на Дрезденското сообраќајно претпријатие.
Штаухиц

Штаухиц (|Stauchitz) — општина во округот Мајсен, во Саксонија, Германија.
1 Општински единици
Штаухиц ги вклучува следниве единици:
* Блосвиц
* Доберниц
* Дезиц
* Глајна
* Гроптиц
* Грубниц
* Ханефелд
* Ибаниц
* Калбиц
* Паниц
* Плотиц
* Пезиг
* Прозиц
* Рагевиц
* Зерхаузен
* Штауха
* Штојтен
* Штезиц
* Требен
* Вилшвиц
Графемика

Графемика или графематика — јазична дисциплина која се занимава со проучување на системите за пишување и нивните основни единици - графемите.
1 Терминологија
На почетокот од развојот на оваа јазична дисциплина, Игнас Гелб го создал терминот граматологија, но подоцна името било променето во графологија за да одговара со зборот фонологија, но сепак името се користи за квазинаучни тези. Понатака, некои го предложиле терминот фонемика или фонематика, но тие не се стекнале со поширока употреба и терминот графемика почнал да се користи.
2 Особености
Графемиката ги проучува одликите на пишаните текстови во одредени јазици и нивните кореспонденти во говорниот јазик. Една поголема задача е описната анализа на имплицитните правописни правила (графотактика) за да се создадат експлицитни правила (правопис) кои можат да се користат за образованието или во сметачката лингвистика.
Како што фонемите се основни единици во фонологијата, така графемите се основни единици во графемиката. Различни научни школи ги дефинираат графемите различно. Спротивно на графемиката е графетиката, која се занимава со материјалите и ги вклучува палеографијата, типографијата и графологијата.
3 Поврзано
* Графема
* Графетика
* Лингвистика
* Системи на пишување
Нифонт Новгородски

Нифонт Новгородски е христијански светец од 12 век.
се одликувал со голема ревност во ѕидање и поправање на храмовите Божји и со голема храброст во спротивставување на насилните кнезови. На 13 дена пред смртта според христијаните му се јавил св. Теодосиј и му го навестил неговиот скорешен премин во другиот свет. се упокоил во 1156 година.
Православната црква нејзиниот ден го чествува на 8 април.
Кевин Гроскројц

Кевин Гроскројц (роден на 17 март 1989) — германски фудбалер, играч од средниот ред на Штутгарт и на германската репрезентација.
Неговиот братучед Марсел Гроскројц, исто така е професионален фудбалер и во моментов настапува за екипата на Вуперталер.
1 Титули
1.1 Борусија Дортмунд
* Бундеслига (2) : 2010–2011, 2011–2012
* Куп на Германија (1) : 2011–2012
Артемон

Артемон е христијански светец од 3 век.
Бил свештеник во Лаодикија за време на царот Диоклецијан. Пред судијата-мачител, вака за себе рекол: “''се именувам Артемон, роб на Христа мојот Бог; 16 години бев чтец и читав книги во црквата на мојот Бог; 28 години бев ѓакон и го читав свештеното Евангелие; 33 години наполнив како презвитер, учејќи ги луѓето и поттикнувајќи ги на патот на спасението со помошта Христова''”.
Според христијаните судијата го вовел во храмот на Ескулап каде што вражачите особено негувале големи змии, посветени на тој бог. Сите мислеле дека змиите ќе го каснат Артемона. Но тој се прекрстил и со силата на крстот ги приковал сите змии на земјата, така што не можеле да се помрднат. Потоа ги извел сите во дворот, дувнал на нив и сите за миг ги умртвил. Сите биле во голем ужас. А главниот вражач на тој храм, Виталиј, видувајќи го ова чудо, паднал на колена пред Артемона и повикал: “Велик e христијанскиот Бог!” И маченикот го крстил со уште некои негови пријатели. Но злобниот судија останал упорен во злобата и го мачел старецот Артемон со разни маки. Еднаш сакал да го фрли во врела смола, но самиот од коњ паднал во неа и изгорел. Биле видени два орла кои паднале на него, го кренале од коњот и го фрлиле во смолата. Свети Артемон останал слободен за извесно време и шетал следен секогаш со своите два омилени елени, и го учел народот. Но повторно бил фатен и исечен во 303 година.
Православната црква нејзиниот ден го чествува на 13 април.